Framleiðsluapotekið søkir starvsfólk til heilivágsframleiðslu Vit sóknast eftir einum dugnaligum og ágrýtnum starvsfólki við viðkomandi útbúgving til spennandi starv á framleiðsludeildini. Viðkomandi verður partur av framleiðslutoyminum, sum tekur sær av framleiðslu av heilivági og merkivørum eftir altjóða GMP reglum. Eisini kemur tú at standa fyri framleiðslu av tablettum, og annars at vera við at loysa fyrifallandi uppgávur á deildini. Førleikar Vit vænta, at tú hevur lokið viðkomandi útbúgving sum farmakonomur, laborantur ella aðra útbúgving, sum gevur førleikar innan framleiðslu. Vit vænta, at tú hevur áhuga fyri heilivágsframleiðslu, og at tær dámar at arbeiða við framleiðslutólum á brúkarastøði. Setanarviðurskifti Talan er um eitt avloysarastarv við setan skjótast gjørligt og fram til summarið 2023. Starvið verður lønt sambært sáttmála millum avvarðandi fakfelag og Fíggjarmálaráðið. Hevur tú spurningar um starvið, kanst tú venda tær til Elisabeth Joensen-Næs á tlf. À Framleiðsluapotekinum starvast uml. 1300 brúkarar. Framleiðsluapotekið hevur GMP/GDP góðkenning frá donsku myndugleikunum. Søkt verður eftir einum dugnaligum og ágrýtnum persóni til mennandi starv í nýstovnaðari megin innkeyps- og logistikk deild í Apoteksverkinum. Tú verður partur av toyminum, ið tekur sær av innkeypi og vøruflutningi fyri alt Apoteksverkið. Í samband við, at Apoteksverkið fær nýggja KT-skipan í næstum, verður í løtuni arbeitt við at innføra VMI á apotekunum. Sum starvsfólk í innkeypsdeildini skalt tú vera við til at tryggja, at apotekini hava røttu vøru á goymslu, umframt at skipa mannagongdirnar soleiðis, at økið sum heild verður rikið skynsamt. Tað er av stórum týdningi, at tú ert tænastusinnað/ur og dugir væl at samskifta. Starvið Arbeiðsuppgávurnar verða avtalaðar og lagdar til rættis í samstarvi við innkeypsleiðaran, men eru í høvuðsheitum: · Viðlíkahald av VMI hjá Nomeco á teimum fýra apotekunum · Innkeyp av rávørum, heilivági v. m. til framleiðslu, alivinnu og skamtan · Innkeyp av rakstrarvørum v. m. · Fakturagóðkenning og tolling av vørum · Upprætta merkivørur, rávørur v. m. í telduskipanini · Avgreiða destruktiónsordrar og kreditnotur · Ábyrgd fyri konsignatiónsgoymslu av vøru til alivinnuna · Søla og keyp av vørum millum apotekseindirnar · VMI av føroysku framleiðsluvørunum á apotekunum · Superbrúkari í nýggju KT-skipanina innan innkeyp og logistikk Tínir førleikar Tú hevur áhuga fyri innkeyp og logistikk, umframt hegni at arbeiða innan øki. Eisini kann dentur verða lagdur á hesar førleikar: · Góð analytisk evni, og góðan førleika til tøl og Excel · Førleika at raðfesta, samskipa og leggja arbeiðið til rættis · Evni at samskifta á føroyskum, donskum og enskum í skrift og talu · Royndir ella útbúgving innan øki kann vera ein fyrimunur, men er ikki ein treyt Harafturat dámar tær at hava fjøltáttaðar uppgávur, og vit leggja dent á, at tú sært týdningin í at samstarva, og hevur ein semjusøkjandi hugburð. Tá talan er um eina nýstovnaða innkeypsdeild kunnu broytingar í starvsinnihaldinum koma fyri. Vit bjóða Til rætta viðkomandi kunnu vit bjóða eitt avbjóðandi, mennandi og fjølbroytt starv á einum áhugaverdum og gevandi arbeiðsplássi saman við nógvum ymiskum fakbólkum, har góðska og trivnaður er í hásæti. Setanarviðurskifti Talan er um fast starv, sum er ásett at vera fulla tíð. Rætti viðkomandi verður settur skjótast gjørligt. Starvið verður sett og lønt sambært sáttmála millum avvarðandi fakfelag og Fíggjarmálaráðið. Starvsstaðurin er á Staravegi 15 í Tórshavn. Umsókn Skrivlig umsókn við avriti av prógvi, viðmælum og CV við upplýsing um royndir skal vera Apoteksverkinum í hendi í seinasta lagi mikudagin 22. september 2021. Umsóknir skulu sendast við at trýsta her. Hevur tú spurningar um starvið, kanst tú venda tær til Frank Jacobsen á tlf. 259904 ella senda ein teldupost til frank @ apotek. fo Vit sóknast eftir einum dugnaligum farmaseuti at arbeiða við kliniskari farmasi Klinisk farmasi er í støðugari menning, og vit hava tí tørv á nýggjum kreftum til at lyfta kliniskar farmaseutiskar uppgávur í Apoteksverkinum. Apoteksverkið sóknast tí eftir einum farmaseuti at arbeiða ½ tíð í kliniska stápinum. Talan er um tíðaravmarka starv í 1 ár til eina verkætlan um heilivág og eldri fólk, har farmaseutur skal útinna heilivágsgjøgnumgongd hjá borgarum yvir 90 ár í Føroyum. Starvið er liður í samstarvi millum Apoteksverkið og Deildina fyri Arbeiðs- og Almannaheilsu, har farmaseuturin kemur at samstarva við aðrar fakbólkar um heilivágin hjá eldri borgarum. Deildin fyri Arbeiðs- og Almannaheilsu er ánari av verkætlanini. Uppgávurnar eru: § Heilivágsgjøgnumgongd hjá borgarum bæði heimabúgvandi og á røktarheimum § Samskiftið við heilsustarvsfólk um borgarar § Skjalfestan av betrandi atgerðum til heilsustarvsfólk § Innsavnan av dátu um heilivág, betrandi atgerðir o. a. Krøv til umsøkjarin: § Hevur stóran áhuga og royndir innan kliniska farmasi § Hevur innlit í skynsama farmakoterapi § Hevur royndir við heilivágsgjøgnumgongd § Kunda og tænastusinnað/ur og hevur evni til at skapa góð sambond uppá tvørs av siðbundnum og fakligum mørkum § Hevur royndir í samstarvi við onnur heilsustarvsfólk § Hevur royndir við granskingarverkætlanum innan kliniska farmasi § Kann arbeiða sjálvstøðugt og í toymi § Er framlig/ur og opin § Er undangongufólk og trívist við at hava fáa nýggjar og fjølbroyttar avbjóðingar § Tolir broytingar í innihaldi og vavi av arbeiðsuppgávunum § Góð samskiftisevni í skrift og talu § Hevur áhuga í og vitan um heilsuverkið sum heild § Hevur staðið danskt farmaseutiskt kandidatprógv ella líkt prógv, sum er góðkent at lúka sáttmála við onnur lond Vit bjóða: Eitt spennandi og fakligt avbjóðandi starv, sum er liður í granskingarverkætlan um heilivág og eldri. Starvið er 20 tímar um vikuna og er tíðaravmarkað til 1 ár. Starvsbyrjan er væntandi 1. september 2021. Starvið er lønt sambært sáttmála millum Fíggjarmálaráðið og Pharmadanmark. Umsókn: Umsókn við prógvum, c. v og øðrum viðkomandi skjølum skal vera Apoteksverkinum í hendi í seinasta lagi 1. august 2021. Umsóknin skal sendast við at trýsta HER Um tú hevur spurningar um starvið, kanst tú venda tær til Niels Joensen, farmaseut á tlf. 213097. Tú kann eisini senda t-post til: niels. joensen (at) apotek. fo Tjaldurs Apotek søkir starvsfólk til koyritoymið Søkt verður eftir starvsfólki til okkara koyritoymið, sum er ein partur av logistikkdeildini á Tjaldurs Apotek at byrja 1. juli. Talan er um eitt fulltíðarstarv. Ábyrgdarøkir: Sum partur av koyritoyminum syrgir tú fyri vøruflutninginum. Tú koyrir ordrar til m. a. Landssjúkrahúsið, Framleiðsluapotekið og Fíggjardeildina hjá Apoteksverkinum, okkara deild í Steinatúni, kommunulæknar, djóralæknar, bústovnar og ellis- og røktarheim. Harumframt arbeiðir tú í vørumóttøkuni. Tú hjálpir við at fáa vøruna inn, tekur m. a. ímóti pakkum, pakkar ordrar, pakkar plattar, syrgir fyri at halda logistikk deildina ruddiliga og hjálpir starvsfólkunum í logistikk, tá tørvar er á tí-umframt annað fyrifallandi arbeiði. Fyrivarni skal takast fyri broytingum í starvinum. Tínir førleikar: • Tú ert røkin, álítandi og tekur ábyrgd. • Tú megnar skiftandi arbeiðsuppgávur og arbeiðir sjálvstøðugt. • Tú hevur góð samstarvsevnir og ert fyrikomandi. Vit sóknast eftir farmakonomi at arbeiða við kliniskari farmasi á sjúkrahúsi og á framleiðsluapoteki Søkt verður eftir einum dugnaligum og ágrýtnum farmakonomi til starv, sum er tvíbýtt millum Kliniska stápin hjá Landsapotekaranum og Framleiðsluapotekið. Viðkomandi verður partur av kliniska toyminum, sum tekur sær av uppgávum innan kliniska farmasi og logistik í Sjúkrahúsverkinum. Á Framleiðsluapotekinum verður viðkomandi partur av framleiðslutoyminum, ið tekur sær av framleiðslu av kemoviðgerðum, heilivági og merkivørum eftir altjóða GMP reglum. Sum starvsfólk í kliniska stápinum ert tú við at tryggja eina skynsama heilivágsnýtslu á sjúkrahúsinum. Á Framleiðsluapotekinum verður høvuðsarbeiðsøkið at vera við í toyminum, sum ger kemoblandingar og aðrar blandingar til sjúkrahúsini. Harumframt kemur tann, ið settur verður, at vera við til at loysa aðrar fyrifallandi uppgávur, ið knýta seg til heilivágsframleiðslu sum heild. Dentur verður lagdur á, at tú ert ágrýtin, álítandi og sært týdningin í at arbeiða góðskutilvitað. Tað er eisini týdningarmikið, at tú megnar at hava fjøltáttaðar uppgávur og samstundis hava ein skipaðan og nærlagdan arbeiðshátt. Vit vænta, at tú ert tænastusinnað/ur og hevur góð evni til at samstarva við ymsar yrkisbólkar. Starvið er ásett at vera 40 tímar um vikuna, har helvtin er á Landssjúkrahúsinum og hin helvtin er á Framleiðsluapotekinum í Tórshavn. Starvið verður sett og lønt sambært sáttmála millum Farmakonomfelagið og Fíggjarmálaráðið. Umsókn Skrivlig umsókn við avriti av prógvi, viðmælum og CV við upplýsingum um royndir skal vera Apoteksverkinum í hendi í seinasta lagi týsdagin 13. apríl 2021. Tú kanst eisini senda ein teldupost til nielsj @ apotek. fo ella ejn @ apotek. fo